ร้านที่เพิ่งเปิดมาได้น่าจะประมาณครึ่งปี ในอิมพีเรียลสำโรง ตอนแรกแอดร้านไว้แล้วกะว่าจะหาเวลาไปทานแต่ผ่านไปพักใหญ่ๆ มีคนรีวิวให้แล้ว เลยทิ้งไว้อีกยาวเลย เพิ่งจะได้มาลองทานเมื่อไม่นานนี้เอง

ร้านอยู่ชั้นใต้ดินติดร้าน hot pot ตัวร้านจริงๆดูสดใส สว่าง สะอาดตาดีนะ แต่งค่อนข้างเรียบๆ แต่ก็ดูเก๋ดี แต่แปลกใจค่อนข้างเยอะที่ร้านแทบไม่มีลูกค้าเลย ครั้งแรกที่แอดร้านแล้วไม่ได้ทานก็เป็นแบบนี้คือไม่มีลูกค้า รอบนี้ก็ยังน้อยเหมือนเดิม ผิดกับ santafe. พอสมควรเลย ไม่รู้จะลากยาวไปได้ขนาดไหนนะ

รายการในเมนูค่อนข้างหลากหลาย นอกจากสเต๊กแล้ว ยังมีพวกข้าวด้วย แล้วโปรมีหลายตัวด้วยทพให้ราคาดู soft ลง น่าเข้ามาทานขึ้นหน่อย รสชาติจากที่เลือกๆมาลองทาน

@ ข้าวหน้าปลาดอรี่ฟรีดเดอร์ ซอน 89 บาท เป็นปลาดอรี่ทอดราดซอสคล้ายๆน้ำยำ เปรี้ยวๆเผ็ดๆ จานนี้ให้ปลามาพอสมควร ปลาทอดค่อนข้างกรอบดี เนื้อไม่ยุ่ย น้ำราดข้น แต่ทานเยอะแล้วแหลมๆบาดคอไปหน่อย จานนี้ทานได้ แค่เฟลตรงกลับมาดูราคาในบิลไม่ยักลดตามป้ายแฮะ

@ แซลมอนซีฟู้ดเวรี่ แซบ 129 บาท มาเป็นอย่างแรก น่าจะทำง่ายที่สุด เป็นแซลมอนราดน้ำซีฟู้ด ชิ้นปลาไม่ได้สดมาก น้ำยำรสชาติโอเค แต่ทานเนื้อปลาแล้วไม่นุ่มลิ้นมาก จานนี้เฉยๆ ทานได้

@ พอร์คชอปโฮมรัน 189 บาท ชิ้นสเต๊กค่อนข้างใหญ่ดีทีเดียว แต่ค่อนข้างแห้งไปหน่อย น้ำเกรวี่ยังไม่เข้มข้นมาก ทานแล้วแปร่งๆ ทานคู่กับ side dish ที่เป็นข้าวแล้วรู้สึกแปลกๆ(จริงๆร้านเค้ามีให้เลือก side dish หลายอย่าง แต่เลือกอันนี้เอง ไม่ต้องโทษใคร) แต่จานนี้สับปะรดอร่อยดี

โดยรวมๆทั้งหมดที่ทานแล้ว ส่วนตัวเฉยๆ ไม่ได้ติดใจมาก ข้อดีของร้านนี้คือทำอาหารออกมาร้อนๆดี ควันฉุยๆเลย แต่ก็ทำให้ต้องใช้เวลารออาหารอยู่พอสมควร เลยไม่อยากนึกภาพว่าที่ลูกค้าน้อยนี่้พราะเซ็งกับการต้องคอยอาหารกันรึเปล่าเนี่ย